CELEX: 62006CA0373
Language: sk
Date: 2008-04-17 00:00:00
Title: Spojené veci C-373/06 P, C-379/06 P a C-382/06 P: Rozsudok Súdneho dvora (prvá komora) zo 17. apríla 2008 – Thomas Flaherty (C-373/06 P), Larry Murphy (C-379/06 P), Ocean Trawlers Ltd (C-382/06 P)/Írsko, Komisia Európskych spoločenstiev (Odvolanie — Opatrenia na ochranu zdrojov — Reštrukturalizácia odvetvia rybolovu — Žiadosti o zvýšenie cieľov viacročného usmerňovacieho programu VUP IV v oblasti tonáže — Zamietnutie žiadosti)

7.6.2008   
            
            
               SK
            
            
               Úradný vestník Európskej únie
            
            
               C 142/5
            
         Rozsudok Súdneho dvora (prvá komora) zo 17. apríla 2008 – Thomas Flaherty (C-373/06 P), Larry Murphy (C-379/06 P), Ocean Trawlers Ltd (C-382/06 P)/Írsko, Komisia Európskych spoločenstiev
   (Spojené veci C-373/06 P, C-379/06 P a C-382/06 P) (1)
   
   (Odvolanie - Opatrenia na ochranu zdrojov - Reštrukturalizácia odvetvia rybolovu - Žiadosti o zvýšenie cieľov viacročného usmerňovacieho programu „VUP IV“ v oblasti tonáže - Zamietnutie žiadosti)
   (2008/C 142/06)
   Jazyk konania: angličtina
   Účastníci konania
   
      Odvolatelia: Thomas Flaherty (C-373/06 P), Larry Murphy (C-379/06 P), Ocean Trawlers Ltd (C-382/06 P) [v zastúpení: D. Barry, solicitor, a A. Collins, SC (C-373/06 P, C-379/06 P a C-382/06 P), ako aj poslední uvedení a P. Callagher, SC (C-379/06 P)]
   
      Ďalší účastníci konania: Írsko, Komisia Európskych spoločenstiev (v zastúpení: B. Doherty a M. van Heezik, splnomocnení zástupcovia)
   Predmet veci
   Odvolanie podané proti rozsudku Súdu prvého stupňa (prvá komora) z 13. júna 2006, Boyle a i./Komisia (spojené veci T-218/03 až T-240/03), ktorým sa zrušuje rozhodnutie Komisie 2003/245/ES zo 4. apríla 2003, ktoré sa týka žiadostí doručených Komisii o zvýšenie cieľov viacročného usmerňovacieho programu IV v rámci zvýšenia bezpečnosti, zdokonalenia plavby na mori, zlepšenia hygieny, kvality produktov a pracovných podmienok na plavidlách dlhších ako 12 m [oznámené pod číslom K(2003) 1113] (Ú. v. EÚ L 90, s. 48), ale odmietajú žaloby podané žalobcami ako neprípustné – Osoby (ktoré nie sú) osobne dotknuté zrušeným rozhodnutím.
   Výrok rozsudku
   
               1.
            
            
               Rozsudok Súdu prvého stupňa Európskych spoločenstiev z 13. júna 2006, Boyle a i./Komisia (T-218/03 až T-240/03), sa ruší jednak v rozsahu, v akom ním boli odmietnuté ako neprípustné žaloby pánov Flahertyho a Murphyho, ako aj spoločnosti Ocean Trawlers Ltd smerujúce k zrušeniu rozhodnutia Komisie 2003/245/ES zo 4. apríla 2003, ktoré sa týka žiadostí doručených Komisii o zvýšenie cieľov viacročného usmerňovacieho programu IV v rámci zvýšenia bezpečnosti, zdokonalenia plavby na mori, zlepšenia hygieny, kvality produktov a pracovných podmienok na plavidlách dlhších ako 12 m, jednak v rozsahu, v akom ním boli žalobcovia zaviazaní, aby znášali svoje vlastné trovy konania.
            
         
               2.
            
            
               Rozhodnutie 2003/245 sa ruší v rozsahu, v akom sa vzťahuje na plavidlá na plavidla pánov Flahertyho a Murpyho, ako aj spoločnosti Ocean Trawlers Ltd.
            
         
               3.
            
            
               Komisia Európskych spoločenstiev je povinná nahradiť trovy konania vynaložené pánmi Flahertym a Murpym, ako aj spoločnosťou Ocean Trawlers Ltd tak v prvostupňovom konaní, ako aj v konaní o odvolaní.
            
         
      (1)  Ú. v. EÚ C 281, 18.11.2006.
   
      Ú. v. EÚ C 294, 2.12.2006.